Tiltale for overtrædelse af lov om sikkerhed til søs samt overtrædelse af vagtholdsbekendtgørelsen
Ret: Retten på Bornholm (1. instans)
Faggruppe: Straffesag — Øvrige straffesager
Sagsemner: Færdsel;
Søfart;

RETTEN PÅ BORNHOLM

D O M

afsagt den 25. januar 2023

Rettens nr. 1-724/2022
Politiets nr. 2200-90130-00008-22

Anklagemyndigheden
mod
Tiltalte
CPR nr. (Født 1984)

Anklageskrift er modtaget den 18. oktober 2022.

Sagen er fremmet til dom uden tiltaltes tilstedeværelse i medfør af retspleje-
lovens § 855, stk. 3, nr. 4.

Tiltalte er tiltalt for

1.

overtrædelse af lov om sikkerhed til søs, § 29, stk. 1, 1. pkt., og stk. 2, 1.
pkt.,
ved den 18. oktober 2021 omkring kl. 03.10, som fører af Skib at have
forårsaget en grundstødning, idet tiltalte begik grove fejl eller udviste grov
forsømmelse i tjenesten, samt på grov vis at have navigeret skibet i strid
med godt sømandsskab, idet tiltalte forlod broen omkring midnat mellem
den 17. og 18. oktober 2021 for at gå ned og sove i sin kahyt uden først at
være blevet afløst, hvorfor der ikke var noget besætningsmedlem på broen
og hvorved der skete en grundstødning på kysten ud for Sorthat-Mule-by i
Rønne.

2.

overtrædelse af lov om sikkerhed til søs § 29 c, stk. 1, jf. § 29 a, stk. 1,
ved i tidsrummet fra omkring kl. 19.00 den 17. oktober 2021 og frem til
grundstødningen den 18. oktober 2021 omkring kl. 03.10, at have ført Skib,
efter at have indtaget alkohol i et sådan omfang, at alkoholkon-centrationen i
blodet under eller efter sejladsen oversteg 0,5 promille.

3.

overtrædelse af vagtholdsbekendtgørelsens § 6, stk. 1, 1. pkt., jf. § 2,

Std 75272



side 2

stk. 1,
ved den 18. oktober 2021 omkring kl. 00.00 og at have forladt broen og gået
til sin kahyt for at sove uden at være blevet afløst, hvorved der ikke var op-
retholdt en sikker brovagt og hvorved der skete grundstødning ud for Sorthat
Muleby i Rønne.

Påstande

Anklagemyndigheden har nedlagt påstand om bødestraf.

Anklagemyndigheden har påstået, at tiltalte skal frakendes retten til at føre
skib eller gøre tjeneste som styrmand eller maskinmester, og at frakendelsen
skal ske ubetinget, jf. lov om sikkerhed til søs § 29 e, stk. 1, og stk 2, jf. stk.
3.

Tiltalte har ikke givet møde i retten.

Sagens oplysninger

Der blev den 18. oktober 2022 kl. 06.35 taget en blodprøve fra tiltalte. I
blodprøven blev der fundet en mindsteværdi på 0,80 promille alkohol.

Tiltalte er ikke tidligere straffet.

Rettens begrundelse og afgørelse

Tiltalte er skønt lovligt indkaldt udeblevet fra hovedforhandlingen uden at
have dokumenteret lovligt forfald. Tiltalte anses derfor at have tilstået de
for-hold, der er rejst tiltale for, jf. retsplejelovens § 897, stk. 1, nr. 1.

Tilståelsen støttes af de oplysninger, der i øvrigt foreligger. Det er derfor be-
vist, at tiltalte er skyldig

Straffen fastsættes til en bøde på 56.000 kr., jf. lov om sikkerhed til søs, §
29, stk. 1, 1. pkt., og stk. 2, 1. pkt., § 29 c, stk. 1, jf. § 29 a, stk. 1, og vagt-
holdsbekendtgørelsens § 6, stk. 1, 1. pkt., jf. § 2, stk. 1, jf. lov om sikkerhed
til søs § 32, stk. 9, jf. § 6, nr. 8.

Forvandlingsstraffen fastsættes som nedenfor bestemt.

Tiltalte frakendes retten til at føre skib eller gøre tjeneste som styrmand eller
maskinmester, i 1 år fra endelig dom, jf. lov om sikkerhed til søs § 29 e, stk.
1, og stk. 2, jf. stk. 3.

Thi kendes for ret:

Tiltalte skal betale en bøde på 56.000 kr.



side 3

Forvandlingsstraffen for bøden er fængsel i 20 dage.

Tiltalte skal frakendes retten til at føre skib eller gøre tjeneste som styrmand
eller maskinmester i 1 år fra endelig dom.

Tiltalte skal betale sagens omkostninger.

Dommer